לא קיימת תוכנה שתגן על המכשיר באופן וודאי מפני התקנת תוכנות האזנת סתר.
כפי שהאקרים פורצים לחברות שהשקיעו משאבים רבים בהגנה באמצעות אמצעים לאבטחת מידע, כך ניתן לחדור גם לטלפון שלכם. עם זאת, ניתן להערים קשיים על פריצה מסוג זה, קודם כל באמצעות העלאת המודעות לקיומן של תוכנות הריגול, לשיטות השונות להתקנתן ללא ידיעת המשתמש ועוד.
התקנת תוכנות אנטי וירוס למיניהן לא תסייע לגילוי הרוגלה במכשיר, ואף עלולה לגרום לכך שהגורם שהתקין את האזנת הסתר יגלה שהותקנה ומתוך חשש להיתפס, עלול למחוק את תוכנת הריגול ובכך להשמיד את הראיות שיכלו להביא לתפיסתו. יתרה מזאת, חלק מתוכנות הריגול מאפשרות פירמוט / איפוס של המכשיר מרחוק ובכך להביא למחיקת כל המידע הקיים על המכשיר.